b'\n_START_ARTICLE_\nZdru\xc5\xbeenje voja\xc5\xa1kih gornikov Slovenije\n_START_PARAGRAPH_\nZdru\xc5\xbeenje voja\xc5\xa1kih gornikov Slovenije (ZVGS) je bilo ustanovljeno 23. novembra 2007, na Dan generala Maistra v Polj\xc4\x8dah._NEWLINE_Zdru\xc5\xbeenje je \xc4\x8dlan mednarodne federacije vojakov gorskih enot \xe2\x80\x93 International federation of Mountain Soldiers (IFMS), v katero so poleg Slovenije vklju\xc4\x8dene \xc5\xa1e Avstrija, Francija, Italija, Nem\xc4\x8dija, Poljska, \xc5\xa0panija, \xc5\xa0vica in Zdru\xc5\xbeene dr\xc5\xbeave Amerike._NEWLINE_ZVGS temelji na vrednotah prizadevanj za mir in spo\xc5\xa1tovanje \xc4\x8dlovekovih pravic, ohranjanju vrednot gorske narave, vzpodbujanju prijateljstva med vojaki-gorniki in negovanju spomina na padle vojake v gorah. Slovensko zdru\xc5\xbeenje je odprto za \xc4\x8dlanstvo vseh, ki so kot vojaki slu\xc5\xbeili v gorskih enotah neko\xc4\x8d in danes. Med ustanovnimi \xc4\x8dlani zdru\xc5\xbeenja so mnoga znana imena slovenskega alpinizma in smu\xc4\x8danja, neko\xc4\x8d ali \xc5\xa1e danes, pripadniki gorskih in drugih enot Slovenske vojske, ki se udejstvujejo v gorah._NEWLINE_Med njimi tudi eden izmed legend slovenskega voja\xc5\xa1kega gorni\xc5\xa1tva, \xc5\xa1e vedno \xc4\x8dil 83-letnik Sre\xc4\x8dko Tu\xc5\xa1ar. Na zboru je zbranim dejal: Mnogo je vojakov, a vojak v gorah je lahko le vojak s srcem, s pravo ljubeznijo do gora!_NEWLINE_Zdru\xc5\xbeenje je s svojimi aktivnostmi dejavno doma in v okviru mednarodne federacije IFMS.'